GRAD OSIJEK, F. Kuhača 9, Osijek, OIB:30050049642, koga zastupa gradonačelnik Ivan Vrkić, dipl. iur. (u nastavku teksta: Naručitelj)
i
______________, _________,OIB:_________ koje zastupa ____________ (u nastavku teksta: Pružatelj usluga),
sklopili su
UGOVOR
o rekonstrukciji sustava video nadzora na području grada Osijeka koji je 
u nadležnosti Grada Osijeka-2. faza
PREDMET UGOVORA
Članak 1.
Ovaj ugovor se sklapa na temelju provedenog postupka prikupljanja ponuda za usluge rekonstrukcije sustava video nadzora u gradu Osijeku koji je u nadležnosti gradske uprave- 2. faza, koji se vodi pod evidencijskim brojem USBN136, Rješenja o sklapanju ugovora, KLASA: 406-09/20-01/__, URBROJ: 2158/01-02-20-__ od __. studenoga 2020. i ponude Izvršitelja broj _____. od __. studenoga 2020. koja je u navedenom postupku prikupljanja ponuda odabrana kao najpovoljnija.

Članak 2.
Ovim Ugovorom Naručitelj naručuje, a Pružatelj usluge se obvezuje obaviti usluge rekonstrukcije postojećeg sustava video nadzora javnih površina u gradu Osijeku – 2. faza, u skladu sa cijenama iz ponudbenog troškovnika koji se prilaže uz ovaj ugovor.
	Mjesto izvršenja usluga su slijedeće lokacije na području grada Osijeka:
1. Nathodnik Trg Lavoslava Ružičke 
2. Nathodnik Šećeranski most
3. Spomenik Crveni fićo

Ugovorne strane suglasne su da će se predmetne usluge izvršiti u skladu sa:
1. Glavnim projektom oznake GP-JPOS-TZ-001-r0, broj projekta 54/2018 iz prosinca 2018. izrađenog od strane Alarm automatika d.o.o.
2. Ponudom Pružatelja usluge broj _____ od __. studenoga 2020.
CIJENA 
Članak 3.
Ugovorena cijena usluga iz članka 2. ovog Ugovora iznosi: 
	
	kn 

	+PDV 25%
	
	kn

	Ukupno:
	
	kn

	(slovima:______________________________ kuna)


po jediničnim cijenama i u okviru vrsta radova i količina iskazanih u troškovniku koji se prilaže ovom ugovoru.
Ugovorena cijena je fiksna. U ugovorenu cijenu su uračunati i svi troškovi koji mogu nastati za Pružatelja usluge prilikom izvršenja ovog Ugovora (troškovi puta, smještaja i dr.)
NAČIN OBRAČUNA I UVJETI PLAĆANJA
Članak 4.
Naručitelj će platiti izvršene usluge na temelju ispostavljenog i ovjerenog računa u roku od 30 dana od dana zaprimanja urednog računa. 
Pružatelj usluge se obvezuje da će Naručitelju ispostaviti račun za izvršene usluge po završetku svih usluga te potpisu primopredajnog zapisnika. 
Pružatelj usluge je obavezan izdati, a Naručitelj zaprimiti i obraditi te izvršiti plaćanje elektroničkog računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
Plaćanja sukladno ovom članku se vrše na poslovni račun Pružatelja usluge, IBAN: HR_________________. 
Naručitelj ima pravo prigovora na račun ako utvrdi nepravilnosti te pozvati Pružatelja usluge da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
POČETAK I ROK ZAVRŠETKA USLUGE
Članak 5.
Pružatelj usluge je dužan sve obveze iz ovog ugovora izvršiti u roku od 30 radnih dana od dana potpisa ugovora. 
Naručitelj će s danom potpisa ugovora omogućiti Pružatelju usluge slobodan pristup lokacijama iz članka 2. stavka 2. ovog ugovora i predati mu potrebnu tehničku dokumentaciju.
Nakon izvršenja svih usluga, ugovorne strane će potpisati primopredajni zapisnik. 
Dan izvršenja ugovornih obveza smatra se dan potpisa primopredajnog zapisnika.
Stručna osoba Naručitelja zadužena za praćenje realizacije ovog ugovora je Matko Mance, ing. el.
 Praćenje realizacije ugovora obuhvaća praćenje rokova izvršenja, pribavljanje instrumenata osiguranja, primopredaju radova, obračun ugovorne kazne i sl.
OBVEZE IZVRŠITELJA
Članak 6.
Pružatelj usluge je obvezan svoje ugovorne usluge izvršiti pažnjom dobrog stručnjaka u skladu s primjenjivim propisima i regulativom te glavnim projektom.
Pružatelj usluge jamči za kvalitetu svog rada, te rada svih ostalih partnera koji na njegovu odgovornost sudjeluju u radu na projektu.
Jamstveni rok iznosi minimalno 24 mjeseca.
UGOVORNA KAZNA
Članak 7.
Ako bilo kada tijekom važenja ovog Ugovora nastanu uvjeti koji Pružatelju usluge ometaju ili onemogućuju pravovremeno pružanje ugovorene usluge, Pružatelj usluge je dužan odmah u pisanom obliku obavijestiti Naručitelja o nastanku i vrsti poremećaja te o time prouzročenom ili mogućem kašnjenju i njegovom trajanju. 
Ukoliko Pružatelj usluge svojom krivnjom ne pruži predmetnu uslugu u ugovorenom roku ili odbije obaviti neku od ugovorenih usluga, Naručitelj ima pravo na naplatu ugovorne kazne.
Ugovorna kazna za zakašnjenje u ispunjenju usluge iznosi 1‰ (jedan promil) dnevno ukupne ugovorne cijene. Iznos tako određene ugovorne kazne ne može prijeći 5% (pet posto) ukupne ugovorene cijene usluga. 
Naručitelj može odbiti ugovornu kaznu od bilo koje dospjele isplate Pružatelju usluge. Isplata ugovorne kazne neće utjecati na odgovornosti Pružatelja usluge.
JAMSTVA
 Jamstvo za uredno ispunjenje ugovora
Članak 8.
Pružatelj usluge je obvezan u roku od 3 (tri) dana od dana sklapanja ugovora, dostaviti Naručitelju jamstvo za uredno ispunjenje ugovora u obliku bjanko zadužnice u iznosu od 10% od vrijednosti ugovora bez PDV-a, s rokom važenja sve dok traju ugovorne obveze. 
Umjesto bjanko zadužnice Pružatelj usluge može dostaviti novčani polog u identičnom iznosu na IBAN Naručitelja: IBAN: HR5023600001831200002, poziv na broj HR68 7781– OIB uplatitelja otvoren kod Zagrebačke banke d.d. Zagreb.
Neiskorišteno jamstvo Naručitelj će vratiti Pružatelju usluge u roku 8 (osam) dana nakon završetka ugovornih obveza.
Jamstvo za kvalitetu izvedenih radova
Članak 9.
Pružatelj usluge je obvezan u roku od najviše 5 (pet) dana od dana potpisa primopredajnog zapisnika, dostaviti Naručitelju jamstvo za kvalitetu pruženih usluga odnosno izvedenih radova u obliku bjanko zadužnice u iznosu od 10% od vrijednosti ugovora bez PDV-a.
RASKID UGOVORA
Članak 10.
Ako Pružatelj usluge ne ispuni bilo koju obvezu iz ovog Ugovora, Naručitelj ima pravo tražiti ispunjenje te obveze u primjerenom roku i u slučaju neispunjenja svojom voljom raskinuti Ugovor.
Naručitelj ima pravo raskinuti Ugovor:
· u slučaju iz stavka 1. ovog članka;
· ako Pružatelj usluge postane nesolventan ili padne pod stečaj;
· ako Pružatelj usluge svojevoljno i iz bilo kojeg neopravdanog razloga odluči raskinuti Ugovor;
· u slučaju kašnjenja većeg od razdoblja pokrivenog maksimalnom ugovornom kaznom. 
U slučaju raskida Ugovora krivnjom Pružatelja usluge, Naručitelj ima pravo aktivirati jamstvo za uredno ispunjenje ugovora i na naknadu štete sukladno odredbama Zakona o obveznim odnosima.
Raskid Ugovora mora se izvesti pisanim putem prema drugoj ugovornoj strani uz obavezno pozivanje na ugovorne odredbe na temelju kojih se vrši raskid.
Učinci raskida Ugovora stupaju na snagu sukladno odredbama Zakona o obveznim odnosima, a nakon što Naručitelj dostavi Pružatelju usluge, odnosno Pružatelj usluge Naručitelju pisanu obavijest o raskidu ovog Ugovora.
RJEŠAVANJE SPOROVA
Članak 11.
Ugovorne strane se obvezuju da će eventualne sporove koji mogu proizaći iz ovoga Ugovora rješavati sporazumno. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda za mjesto sjedišta Naručitelja.
ZAVRŠNE ODREDBE
Članak 12.
Izmjene ili dopune Ugovoru moraju biti u pisanom obliku kako bi bile važeće.
Ukoliko za vrijeme važenja ovog ugovora dođe do potrebe izvršenja dodatnih usluga, postupit će se sukladno Zakonu o javnoj nabavi (NN 120/16).

Članak 13.
Stranke su suglasne da Ugovor počinje provoditi obvezujuće učinke i stupa na snagu danom obostranog potpisa.
[bookmark: _GoBack]Članak 14.
Ugovor je sastavljen u 5 (pet) istovjetnih primjerka, od kojih 3 (tri) za Naručitelja i 2 (dva) za Pružatelja usluge.

U Osijeku, ________________2020.


	ZA PRUŽATELJA USLUGA:
	                      ZA NARUČITELJA:

	                       Direktor:
               _________________









KLASA:406-09/20-01/
URBROJ:2158/01-09-05/02-20-__
	                                  Gradonačelnik: 
                               Ivan Vrkić, dipl. iur.




